Russiske etterforskere bekrefter at Akbarjon Djalilov sto bak St. Petersburg-terroren
Kirgisiske og russiske myndigheter identifiserer gjerningspersonen som Akbarjon Djalilov, en russisk statsborger fra Kirgisistan, født i 1995, melder BBC. De hevder samtidig at det dreier seg om et selvmordsangrep. Russiske myndigheter sier også at det var Djalilov som sto bak den andre bomben, som ikke ble utløst som planlagt. På mandag siterte det russiske nyhetsbyrået Interfax anonyme kilder som hevdet at mandagens angrep var et selvmordsangrep og at en mann fra Sentral-Asia sto bak angrepet. Ifølge nyhetsbyråets opplysninger skal mannens alder være 23, i motsetning til 21 eller 22, som kirgisiske myndigheter hevder. Kirgisisk media meldte tidligere på tirsdag at landets sikkerhetstjeneste «opprettholder kontakt med russisk etterretning for videre etterforskning». Mandagens terrorangrep tok livet av minst 10 personer og minst 45 ble skadet. Spor på åstedet tyder på at mannen selv døde i angrepet. Bli oppdatert: Dette vet vi om t-baneangrepetIfølge Norsk utenrikspolitisk institutt (Nupi) opplyste kirgisiske myndigheter i 2015 at omkring 200 kirgisiske statsborgere hadde reist til Syria. Rundt 30 skal ha blitt rettsforfulgt i landet på grunn av antatt IS-medlemskap. Det er foreløpig uklart hva motivet for angrepet er. Forsker: Ikke usannsynlig at jihadister står bak Russland-angrep Ifølge TV-stasjonen Kanal 5 finnes det også bilder av mannen etter at han døde. Det er uklart om det er én eller flere gjerningsmenn som står bak angrepet. To personer var først etterlyst og mistenkt.En anonym kilde sier til den liberale, russiske avisen Kommersant at russisk etterretning hadde informasjon om at et terrorangrep mot St. Petersburg var under planlegging. Russiske myndigheter har ikke kommentert påstanden. Ifølge Kommersant skal etterretningstjenesten ha fått beskjed om planleggingen av angrepet gjennom en personen som har hatt kontakt med IS-krigere.
Både russiske og kirgisiske myndigheter bekrefter at Akbarjon Djalilov står bak t-bane-angrepet. Russiske etterforskere mener det dreier seg om et selvmordsangrep.